
HEBER  C.  KIMBALL. 

Første  Raadgiver  til  Brigham  Young  fra  1847—68. 


Heber  C.  Kimball  fødtes  14.  Juni  1801  i  Vermont  og  ind- 
lemmedes i  Kirken  ved  Daab  i  April  1832.  Han  begyndte 
straks  med  Iver  at  virke  for  Evangeliets  Udbredelse.  Han 
studerede  Teologi  ved  den  teologiske  Skole  i  Kirtland  i  1834 
— 35  og  blev  14.  Februar  1835  ordineret  til  Apostel. 

Broder  Kimball  fik  Anledning  til  at  gøre  overordentlig 
mange  Erfaringer  i  Kirkens  Tjeneste,  dels  gennem  sine  tal- 
rige Missionsrejser  alene  og  sammen  med  Joseph  Smith  og 
Brigham  Young,  dels  gennem  sine  Sendelser  til  England, 
hvor  han  indførte  Evangeliet  og  i  Forening  med  sine  Med- 
arbejdere indlemmede  over  1500  Personer  i  Kirken  i  Løbet 
af  nogle  faa  Maaneder  og  saaledes  lagde  Grundvolden  til  den 
europæiske  Mission. 

Han  var  en  typisk  Amerikaner  og  en  veltalende  Prædi- 
kant, ligesom  han  udtalte  flere  betydningsfulde  Profetier,  der 
alle  gik  i  bogstavelig  Opfyldelse. 

22.  Juni  1868  døde  han  i  Salt  Lake  City,  hvortil  han  havde 
fulgt  det  Folk,  for  hvilket  han  havde  været  saa  ædel  og  man- 
dig en  Forkæmper  i  Medgang  og  Modgang. 

Vi  vedføjer  her  Ældste  Morten  A.  C.  Nicolaysens  Oversæt- 
telse af  Heber  C.  Kimballs  Hilsen  til  sine  Børn  og  Br.  Nico- 
laysens Kommentarer  hertil. 


HEBER  C.  KIMBALLS  HILSEN 
TIL  SINE  BØRN. 

Oversat  af  Morten  A.  C.  Nicolaysen,  Salt  Lake  City. 

Jeg  vil  tale  til  mine  Børn  i  denne  Morgenstund.  Jeg  øn- 
sker, at  de  maa  blive  vise  og  forstandige  og  ærede  af  Gud  og 
Mennesker,  og  derfor  beder  jeg  om  den  Helligaands  Inspi- 
ration. 

Denne  Verdens  Ting  er  intet  for  mig.  Jeg  har  ingen  Fø- 
lelser for  dem,  som  jeg  før  har  haft;  jeg  bryder  mig  kun  om 
de  evige  Værdier.  Naar  jeg  betragter  Guds  store  Gerninger 
og  den  Herlighed,  som  er  beredt  de  Retfærdige,  og  naar  jeg 
overtænker,  at  Vejen  er  saa  smal,  at  kun  faa  finder  den,  saa 
føler  jeg  Trang  til  at  bede  Gud  velsigne  mine  Børn  og  frelse 
dem.  Jeg  er  Gud  taknemmelig  for,  at  jeg  lever  paa  en  Tid, 
da  nogle  vil  finde  den  lige  og  snævre  Vej  og  blive  Gud  lig. 

Et  Menneske  kan  følge  Jesus  og  blive  lig  Gud.  For  dette 
høje  Formaal  maa  han  berede  sig  i  dette  jordiske  Tabernakel, 
for  at  han,  i  Lighed  med  en  Dommers  Ophøjelse  til  sin  Vær- 
dighed, ogsaa  maa  blive  ophøjet  til  Guds  Værdigheder.  (Se 
Johannes  Aabenb.  1:  4—6.  V.,  3:  21.  V.,  7:  13—17.  V.,  21:  7.  V.; 
122.  Salme,  Golos.  1:  16.  V.)  —  Jeg  ønsker,  at  mine  Børn 
maa  blive  ophøjet,  og  hvis  jeg  skal  indtage  nogen  Stilling 
blandt  Guds  Regenter,  saa  ønsker  jeg  ved  Guds  Kraft  at. have 
Rettighed  til  at  kunne  nedstige  til  mine  Efterkommere  og 
besøge  dem.  Enhver  Ting,  vi  ser  her,  er  forbilledlig  paa  det 
tilkommende  Liv. 

Jeg  horer  ofte  Folk  tale  om  Vanskeligheder,  som  forekom- 

mer  mig  at  være  intetsigende.  Jeg  bemærker  dem  næppe.  Jeg 
ønsker,  at  mine  Børn  skal  være  et  Eksempel  for  andre,  og  jeg 
ønsker,  at  de  ældre  Børn  skal  være  et  Eksempel  for  de  yngre, 
og  ikke  alene  for  dem,  men  for  deres  Venner  og  det  Køn,  de 
tilhører.  Mine  Børn!  Lyt  til  Eders  Forældres  Formaninger, 
og  naar  de  beder  Eder  om  at  udføre  en  Ting,  saa  gør  det. 
Overvind  enhver  tyranniserende  og  kuende  Aand,  som  kom- 
mer over  Eder,  og  vær  som  Leret  i  Pottemagerens  Haand. 

Tiden  kommer,  da  I  selv  vil  faa  Børn  og  nære  ømme  Fø- 
lelser for  dem.  I  vil  da  se  tilbage  og  paaskonne  de  ømme  Fø- 
lelser, Eders  Forældre  nærede  for  Eder.  Min  Sjæl  har  været 
fordybet  i  mine  Børns  Velfærd  og  Frelse.  Naar  jeg  ser  den 
evige  Verdens  Liv  for  mig,  saa  føler  jeg  Hjertets  Villighed 
til  Opofrelser,  saa  jeg  kan  blive  i  Stand  til  at  glæde  mig  over 
de  uendelige  Goder,  som  Gud  er  villig  til  at  give  sit  Folk.  Idet 
jeg  taler  til  mine  Børn,  saa  taler  jeg  som  en  Fader,  og  der  er 
næppe  paa  Jorden  nogen  Person,  som  har  ømmere  Følelser 
for  sine  Børn,  end  jeg  har.  Jeg  vil,  at  de  ældre  Børn  skal  være 
et  Mønster  for  de  yngre,  og  saa  vidt  der  er  Overlast,  Umed- 
gørlighed og  Haardmundethed,  saa  læg  det  til  Side,  thi  de  er 
ligesom  Sæd,  som,  hvis  de  faar  Lov  at  trives,  vokser  op  til  et 
Træ,  der  bliver  større  og  større,  og  naar  det  bærer  Frugt, 
frembringer  det  Haardhed  og  Tyranni.  Vi  skulde  altid  be- 
stræbe os  for  at  saa'  Fred  og  Venlighed.  Husk  altid  paa  at 
ære  Eders  Forældre  og  være  dem  hengiven,  thi  Eders  Slægt 
vil  fortsættes,  fordi  Gud  har  lovet  det,  og  hvis  ikke  de  ældste 
Børn  er  trofaste,  saa  vil  Gud  oprejse  Efterkommere  fra  de 
yngre. 

Jeg  ønsker,  at  mine  Børn  skal  vise  tilbørlig  Agtelse  for 
alle  Mennesker  og  være  venlige  imod  dem,  ligesom  I  selv 
ønsker,  at  de  skal  være  venlige  mod  Eder.  Vær  lovlydige  over- 
for de  statsretlige  og  religiøse  Myndigheder  og  ær  dem  i 
deres  Embeder  og  Kaldelse.  Naar  I  taler  om  Kirkens  Præ- 
sident og  Apostle,  saa  tal  godt  om  dem  og  undgaa  Dadelsyge. 
Ær  alle  Mennesker  i  deres  Bestillinger,  og  tal  ikke  nedvær- 

digende  om  dem  eller  nogen  anden  Person  paa  Jorden.  Hvis 
I  ikke  kan  tale  godt  om  et  Menneske,  saa  er  det  bedre  at  tie. 
Hvis  I  vil  gøre  dette,  saa  vil  I  blive  agtet,  ligesom  Eders  Fa- 
der er  blevet  agtet,  thi  det  har  været  min  Kurs  i  Livet. 

Saml  Eders  Opmærksomhed  om  disse  Lærdomme  og 
vær  trofast  i  alle  betroede  Sager,  og  I  vil  blive  ophøjede  i 
Guds  Rige  og  mangfoldiggjort  fra  Slægt  til  Slægt,  og  der  skal 
ikke  blive  nogen  Ende  paa  Eders  Efterkommere.  Naar  jeg 
kommer  i  Guds  Nærværelse,  da  vil  Gud  give  mig  Ret  til  at 
staa  som  Eders  patriarkalske  Hoved,  ligesom  Adam  vil  staa 
som  Hovedet  for  alle  Jordens  Familjer. 

Mine  Børn!  Giv  ikke  efter  for  noget  Onde,  men  bortfjern 
i  Tro  og  Bøn  alle  ugudelige  Tanker,  og  tillad  aldrig  Eder  selv 
Selskab  med  de  Ugudelige  eller  at  gaa  paa  fordærvelige  Ste- 
der. Hvis  vi  giver  efter  for  smaa  Synder,  vil  de  rodfæstes  i 
vort  Følelsesliv  og  vokse  ligesom  et  Træ  og  overskygge  vort 
Liv.  Jeg  véd,  at  dersom  jeg  er  trofast  i  den  evige  Pagt,  vil 
ingen  af  de  gode  Ting  blive  unddraget  fra  mit  Liv;  men  hvis 
jeg  skulde  henfalde  i  Synd,  kan  det  altsammen  blive  bort- 
taget. Vi  handler  her  med  Henblik  paa  Evigheden;  vi  lægger 
her  en  Grundvold  for  det  evige  Liv.  Hvis  I  vil  huske  paa 
disse  Ting,  vil  Gud  velsigne  Eder  med  sin  Herlighed  og  det 
evige  Livs  Gaver  og  Kræfter. 

Jeg  ønsker,  at  I  skal  erindre,  at  saafremt  I  ærer  Eders 
Forældre,  da  skal  I,  naar  I  bliver  gamle  og  er  optaget  af  Her- 
rens Arbejde,  ogsaa  blive  æret. 

Jesu  Kristi  Evangelium,  som  det  er  blevet  aabenbaret  til 
Profeten  Joseph  Smith,  er  Sandheden.  Jeg  véd  det,  thi  Gud 
har  aabenbaret  det  for  mig.  Ethvert  Menneske,  som  forkaster 
det,  vil  blive  fordømt*);  og  enhver,  som  annammer  det,  vil 
blive  frelst**.  Daaben  er  et  Tegn  paa  Opstandelsen  (Romer- 
brevet 6.  Kap.),  og  det  er  den  Nøgle,  som  lukker  os  ind  i  Guds 
Rige.   Alle   Evangeliets   Ordinancer  er   Sindbilleder  paa   det 


*)  **)  Se  Oversætterens  Efterskrift  i  dette  Nr.  af  »Skand.  Stjerne«. 

himmelske  Riges  Forhold.  Jeg  onsker,  at  mine  Børn  vil  lægge 
Mærke  til  disse  Sager,  thi  vi  er  indgaaet  i  én  af  Guds  Hus- 
holdninger, i  hvilken  det  er  nødvendigt  for  os  at  aabne  Døren 
for  at  modtage  alle  tidligere  Husholdninger  af  Gud.  Naar  jeg 
er  blevet  nedtrykt  af  denne  Verdens  Fordummelser,  saa  har 
jeg  følt,  som  om  Jorden  vilde  falde  sammen  under  Guds 
Vælde  i  denne  store  sidste  Husholdning.  Jeg  ønsker  at  blive 
i  Guds  Husholdning  netop  hvad  jeg  burde  være. 

Mine  Børn!  Opam  aldrig  Misundelsens  Aand.  Naar  I  ser 
et  fattigt  Menneske,  og  I  har  noget  at  hjælpe  med,  saa  hjælp; 
naar  en  fattig  Mand  og  Kvinde  banker  paa  Eders  Dør,  saa  tag 
dem  ind  og  giv  dem  Mad  og  Klæder.  Vis  altid  i  Gerning,  at  I 
staar  paa  de  Undertryktes  Side.  Dette  Princip  var  altid  i  mit 
Hjerte,  og  jeg  ønsker,  at  mine  Børn  vil  omfatte  det  med 
samme  Kærlighed.  Hvis  I  viser  Barmhjertighed,  vil  der  veder- 
fares Eder  Barmhjertighed.  Gud  den  Almægtiges  Karakter  er 
ædel,  og  ingen,  undtagen  de  ædle,  de  venlige,  de  barmhjer- 
tige, de  moralsk  ærbare  og  lydige  mod  Gud,  vil  kunne  indgaa 
i  hans  Rige.  Den  Kurs,  jeg  har  taget  i  Livet,  vil  blive  over- 
leveret til  fremtidige  Slægter.  I  vil  overlevere  den  fra  Slægt  til 
Slægt,  og  alle  Optegnelser,  som  er  gjort  her  paa  Jorden,  vil 
blive  optegnet  i  Himlen. 

Mine  Børn!  Gud  erkender  alt,  hvad  I  gør.  Giv  ikke  Raade- 
rum  for  noget  ugudeligt,  fordærveligt  og  uærligt.  Ligesom  I 
gør  mod  andre,  saaledes  skal  der  igen  blive  Eder  tilmaalt. 
Lad  disse  Lærdomme  synke  dybt  i  Eders  Hjerter,  og  Gud 
vil  da  med  Glæde  udgyde  sine  Velsignelser  over  Eder.  Amen. 

OVERSÆTTERENS  EFTERSKRIFT. 
For  fire — fem  Aar  siden  besøgte  jeg  en  af  Heber  C.  Kim- 
balls  Sønner,  Solomon  F.  Kimball,  og  havde  en  interessant 
Samtale  med  ham  om  hans  ædle  Fader,  den  store  Missionær 
og  Forkynder  af  Kristi  Evangelium.  Under  Besøget  forærede 
han  mig  et  trykt  Vægbillede,  hvorpaa  den  her  oversatte  Hil- 
sen af  hans  Fader  til  sine  Born  fandtes.  Han  bad  mig  over- 

sætte  den  for  mine  Landsmænd,  da  hans  Hustru  var  født  i 
Danmark. 

Jeg  har  selv  seks  Børn  og  føler  saaledes  Ansvaret  ved 
Familje-Anliggender  og  mine  Børns  Opdragelse  i  Overens- 
stemmelse med  Guds  Ord,  og  som  de  findes  i  denne  intelli- 
gente, af  Kristus  beaandede  Hilsen  af  en  af  Guds  bedste 
Apostle  paa  Jorden.  Med  den  timelige  Omsorg  for  Familjen 
har  det  ikke  været  mig  let  at  opfylde  Ønsket  før  nu,  da  jeg 
for  en  Tid  har  forladt  mit  sædvanlige  typografiske  Arbejde  og 
benytter  min  Tid  hjemme. 

Der  forekommer  et  Par  Ord  —  »Fordømmelse«  og  »Frelse« 
—  i  denne  Hilsen,  som  jeg  vil  knytte  nogle  Bemærkninger  til 
for  »Stjernen«s  Læsere.  Ordene  har  været  misforstaaet  af 
mange  Mennesker,  baade  Troende  og  Ikketroende.  Hos  de 
fleste  forbindes  Ordet  »fordømt«  med  Tanken  om  evig  Straf. 
Den  norske  Præst  Thv.  Kiaveness  har  udtrykt  det  saaledes: 

»Blive  forskudt  —  hvilken  forfærdelig  Ulykke!  Forskudt, 
forkastet,  forstødt,  bort  fra  Gud,  fra  Lyset,  fra  Livet,  fra  Glæ- 
den, ud  —  ud  i  Mørket,  i  Fortvivlelsen,  i  Døden,  og  det  for 
evig,  aldrig  et  eneste  Glimt  af  Lys,  aldrig  en  eneste  Gnist  af 
Liv,  aldrig  en  eneste  Draabe  af  Glæde  —  ikke  Haab  en  Gang, 
Mørke  uden  Haab  om  Lys,  Kval  uden  Haab  om  Lindring!« 

O,  evig  Evighed,  Du  maatte  nok  betænkes! 
Hvor  de  Fordømte  ned  i  Vredens  Sø  skal  sænkes! 

Udtalelsen  hviler  paa  Paulus's  Ord:  »At  ikke  jeg,  som 
prædiker  for  andre,  skal  selv  blive  forskudt«.  Dette  er  blevet 
anset  som  en  bestandig  Forskydeise  —  en  Bortvisning  uden 
Ende.  Imidlertid  er  Guds  Navn  »Evig«,  altsaa  bliver  Straf- 
fen i  Overensstemmelse  med  Guds  Straf  eller  den  »Eviges« 
Dømmemaade,  som  fuldt  ud  hviler  paa  Retfærdighed,  Barm- 
hjertighed og  Kærlighed,  alt  i  Forhold  til  hvor  meget  Godt, 
der  kunde  kræves  af  vedkommende  Væsen  ifølge  dets  Kund- 
skab, Evner,  Opdragelse  og  aandelige  Berigelse  af  Gud.  (Se 
ogsaa  Jesu  Kristi  Befaling  Pagtens  Bog  19.  Kap.).  I  Bemærk- 

ninger  af  Profeten  Joseph  Smith  27.  Aug.  1843  sagde  han  bl. 
a.:  »Naar  Gud  tilbyder  en  Velsignelse  eller  Kundskab  til  et 
Menneske,  og  det  afslaar  at  modtage  den,  vil  det  blive  for- 
dømt. Israeliterne  bad,  at  Gud  vilde  tale  til  Moses  og  ikke  til 
dem;  som  en  Følge  deraf  blev  de  fordømt  med  en  timelig  eller 
kødelig  Lov«.  Mennesket  vil  være  blandt  den  Klasse  af  Indi- 
vider, som  svarer  til  dets  Aand  og  Karakter,  hvad  enten  det 
nu  befinder  sig  i  dette  kødelige  Liv  eller  gaar  ind  i  Aandernes 
Verden;  thi  den  samme  Aand,  som  har  taget  Legemet  til 
Fange  her  i  Livet,  vil  ogsaa  tage  det  til  Fange  hinsides.  Man 
kan  saaledes  skønne,  at  Aandernes  Fængsel  eller  »Fordøm- 
melse« mere  betyder  en  Tilstand  end  et  absolut  bestemt  Inde- 
lukke, selv  om  deres  Færdselsomraade  vil  være  begrænset.  Det 
er  denne  »forskudte«  Tilstand,  eller  Fordømmelse,  som  Pau- 
lus tænkte  paa,  fordi  Gud  allerede  havde  benaadet  ham  med 
Kundskaben  om  de  Frelstes  Tilstand.  En  Prædikant  fortalte 
til  Forbrydere  i  et  Fængsel  Lignelsen  om  den  forlorne  Søn 
og  hans  beklagelige  Tilstand  mellem  Fremmede.  Han  spurgte 
dem  derpaa:  »Hvor  var  den  Mand?«,  og  fik  uvilkaarligt  det 
Svar  tilbage:  »I  Helvede!«  Nu  maa  man  ogsaa  i  denne  Lig- 
nelse lægge  Mærke  til,  at  det  Menneske  havde  Aandskraft  nok 
til  at  vende  om  fra  dette  Helvede  og  gaa  til  sin  Fader  igen. 
Saaledes  vil  Gud  ogsaa  give  Menneskeheden  Veje  og  Midler 
til  Befrielse  fra  Fordømmelsen  eller  Straffen  baade  i  dette  og 
tilkommende  Liv,  naar  Menneskeaanden  omvender  sig  til 
Gud  og  faar  den  sande  Kærlighed  til  Faderen,  som  kan 
bringe  det  Lyksalighed. 

Ved  en  vis  Lejlighed,  hvor  en  Kvinde  gjorde  Indvendin- 
ger mod  religiøse  Anskuelser,  og  Taleren  spurgte  hende,  om 
hun  forstod  Ordet  »Frelse«,  svarede  hun:  »Ja,  det  gør  jeg  rig- 
tignok, jeg  blev  frelst,  da  jeg  var  atten  Aar.«  »Fra  hvilket  blev 
De  frelst?«  spurgte  han.  »De  véd  vel  nok,«  sagde  hun,  »at 
Jesus  døde  for  at  frelse  mig.«  »At  frelse  Dem  fra  hvad?  — 
har  De  været  frelst  fra  Synd  alle  disse  Aar?«  »Nej,  det  kan 
jeg  ikke  sige,  at  jeg  har,«  tilstod  hun  ærligt.  »Har  De  været 

»frelst«  fra  Sygdom?«  spurgte  han.  »Nej,  jeg  har  lidt  meget  i 
aarevis.«  »Indbefattede  Deres  »Frelse«  Befrielse  fra  de  time- 
lige Bekymringer,  Frygt,  Fattigdom  og  Samfundsonder?« 
»Nej,«  sagde  hun,  »jeg  formoder,  min  Frelse  var  beskikket 
for  det  fremtidige  Liv.« 

Ovenstaaende  Replikskifte  staar  i  nøje  Forhold  til  Be- 
grebsbestemmelsen Profeten  Joseph  Smith  gav  af  Ordet 
Frelse  i  sin  Dagbog  af  17.  Maj  1843:  »Frelse«  betyder,  at  et 
Menneske  er  ophøjet  over  alle  sine  Fjenders  »Magt«  (de 
mange  forskellige  Onders  Magt).  »Det  profetiske  Ords  Stad- 
fæstelse« (se  Peters  andet  Brev  1.  Kap.,  19.  V.)  betyder,  at  et 
Menneske  véd,  at  det  ved  Aabenbaringens  og  Profetiens  Aand 
gennem  det  hellige  Præstedømme  er  beseglet  til  evigt  Liv. 
Det  er  umuligt  for  et  Menneske  at  blive  frelst  i  Uvidenhed.« 

Forsaavidt  ovennævnte  Kvindes  Tro  paa  Jesus  som  Ver- 
dens Frelser  var  en  levende  Tro,  vilde  den  efter  al  Sandsyn- 
lighed bevare  hende  fra  mange  Synder  og  bringe  fredelig  Til- 
fredshed i  Følelseslivet.  Men  da  hun  endnu  var  uvidende  om 
Guds  Gaver  og  Kræfter,  idet  hun  ikke  var  kommet  i  Berøring 
med  det  hellige  Præstedommes  Autoritet,  saa  havde  hun 
endnu  ikke  ved  Hjælp  af  Troen  modtaget  »Frelse«  fra  Synder 
og  Sygdom.  I  lige  Maade  var  hun  uvidende  eller  uden  Kund- 
skab om  de  Love,  der  styrer  Menneskelegemets  Funktioner 
og  Anvendelsen  af  de  naturlige  Betingelser,  hvorpaa  Sygdom- 
men kunde  gaa  bort.  Hun  stod  derfor  paa  Samtalens  Tids- 
punkt ufrelst  fra  Sygdom  og  havde  i  lige  Maade  heller  ikke 
nogen  Forsikring  ved  Aandens  Aabenbaring  om  »evigt  Liv«, 
eller  en  absolut  frelst  Tilstand.  Paa  samme  Maade  gjaldt  det 
hendes  Frelsesforhold  til  timelige  eller  økonomiske  Sam- 
fundsonder, som  hun  mere  eller  mindre  vedblivende  maatte 
være  et  Offer  for,  indtil  Guds  aabenbarede  Planer  for  deres 
Afskaffelse  indføres.  Hvis  denne  Kvinde  for  Eksempel  havde 
lært  Guds  Ord  til  Profeten  Joseph  Smith,  at  »der  blev  en  Lov 
uigenkaldelig  fastsat  i  Himlen,  før  denne  Jords  Grundvold 
blev  lagt,  ifølge  hvilken  alle  Velsignelser  er  forjættede;  og 

naar  vi  erholder  nogen  som  helst  Velsignelse  fra  Gud,  saa  er 
det  ved  Lydighed  mod  denne  Lov,  ifølge  hvilken  Velsignelsen 
blev  forjættet,«  da  vilde  denne  Kundskab  ganske  naturligt 
have  løst  Gaaden  for  hende  om  disse  Samfunds-Onders  Til- 
stedeværelse, og  som  Mennesket  ikke  enkeltvis  kan  befri  sig 
for,  men  kun  kollektivt  eller  forenet  ved  at  adlyde  de  Love, 
hvorpaa  Velsignelsen  blev  forjættet  før  Verdens  Grundvold, 
og  dermed  blive  »frelst«  fra  Ondet  eller  Fjendens  Magt. 

»Frelse«  bliver  derfor  ligesom  »Fordømmelse«  en  »evig« 
Tilstand,  fordi  Guds  Navn  er  »Evig«,  og  alle  Sjæle  frelses  i 
fremskridtsmæssig  Orden  i  Overensstemmelse  med  Tro  og 
Naade,  deres  erhvervede  Kundskab,  deres  gode  Gerninger  og 
det  Forhold,  hvori  de  adlyder  Kristi  Befalinger.  Profeten  saa 
i  store  Syner,  at  denne  frelste  Tilstand  varierede  indenfor  be- 
stemte Omraader;  derfor  er  Frelsen  i  de  himmelske  Syner  til 
Apostlen  Paulus,  Joseph  Smith  og  Sidney  Rigdon  lignet  ved 
en  jordisk  Frelse,  en  semi-himmelsk  Frelse  og  en  absolut 
himmelsk  Frelse;  den  sidste  er  lignet  ved  Solens  Glans. 

I  Jesu  Kristi  Kirke  af  Sidste  Dages  Hellige  har  vi  en 
semi-himmelsk  Organisation,  som  er  udsprunget  ved  Aaben- 
baring  fra  den  himmelske  Verden;  den  er  derfor  uløselig  for- 
bundet med  den  himmelske  Verdens  Kræfter,  og  Organisatio- 
nen vil  i  Tidens  Løb  føre  alle  Individer,  som  adlyder  dens 
Lære  og  Love,  til  den  fuldstændige  Frelse,  hvor  de  vil  være 
ophøjet  over  alle  Fjenders  Magt,  som  udtrykt  ved  Profeten 
Joseph  Smith. 

Til  Slut  vil  jeg  sige,  at  den  eneste  sikre  aandelige  Fæst- 
ning mod  Fordømmelse  er  i  Kærlighed  at  holde  fast  ved  Guds 
Ord  fra  før  og  nu  og  lade  det  brænde  klart  i  Samvittigheds- 
livet,  idet  vi  husker  paa  Jesu  Ord,  da  han  raabte  til  Skaren 
af  Farisæere,  Grækere  og  Raadsherrer:  »Dersom  én  horer 
mine  Ord  og  ikke  vogter  paa  dem,  saa  dømmer  ikke  jeg  ham, 
thi  jeg  er  ikke  kommet  for  at  dømme  Verden,  men  for  at 
frelse  Verden;  hvo,  som  forsmaar  mig  og  ikke  modtager  mine 
Ord,  har  én,  der  dømmer  ham;  det  Ord,  som  jeg  talte,  det 

skal  dømme  ham  paa  den  yderste  Dag.«  (Johannes  Evang.  12: 

47.,  48.). 

Salt  Lake  City,  Utah,  i  Juni  1921. 

Morten  A.  C.  Nicolaysen. 


KONVENT. 

Det  var  vort  Privilegium  at  overvære  det  interessante  Kon- 
vent, der  "blev  afholdt  i  den  europæiske  Missions  Hovedkvar- 
ter, 295  Edge  Lane,  Liverpool,  Lørdag  den  9.,  Søndag  den  10. 
og  Mandag  den  11.  Juli  1921.  Der  blev  ialt  holdt  syv  Møder, 
et  Lørdag  Aften,  tre  hver  af  de  følgende  Dage. 

I  Konventet  deltog  Præsidenterne  George  Albert  Smith  og 
Orson  F.  Whitney,  Præsident  Carl  E.  Peterson,  Præs.  for  den 
danske  Mission,  S.  F.  Ballif,  Præs.  for  den  schweiziske  og 
tyske  Mission,  Præs.  John  P.  Lillywhite  fra  den  hollandske 
Mission  og  samtlige  Konferencepræsidenter  af  den  britiske 
Mission,  desuden  »Mill.  Star«s  Medredaktør,  Ældste  Junius 
F.  Wells  og  hans  Efterfølger,  Ældste  William  A.  Morton. 

Lørdag  Aften  Kl.  7  aabnedes  Konventet  under  Præs. 
George  Albert  Smiths  Præsidium.  Præs.  Smith  forklarede 
Konventets  Formaal,  nemlig  at  gøre  hans  Efterfølger  som  Le- 
der af  Europas  Mission,  Præs.  Whitney,  bekendt  med  de  for- 
skellige Missionspræsidenter  og  deres  Arbejde.  Han  op- 
fordrede Brødrene  til  at  udtrykke  deres  Følelser  og  rapportere 
Forholdene  paa  deres  Missionsmark. 

Præs.  Carl  E.  Peterson  udtalte  sig  om  Forholdene  i  den 
danske  Mission.  Han  sagde,  at  der  er  stor  Mulighed  for 
Fremgang,  hvis  der  kunde  blive  sendt  flere  kvalificerede 
Missionærer,  thi  af  alle  Kirkens  Repræsentanter  burde  Missio- 
nærerne være  de  dygtigste. 

Præs.  Ballif  rapporterede  Arbejdet  i  Schweiz  og  Tysk- 
land, i  hvilke  Lande  der  er  108  Missionærer,  hvoraf  14  fra 
Zion. 

Præs.  Lillywhite  fortalte  om  Missionsvirksomheden  i  Hol- 
land, hvor  Arbejdet  gaar  godt  fremad. 

Orson  F.  Whitney  udtrykte  sin  Glæde  over  at  mødes  med 
Brødrene  og  udtalte  sig  om  sit  Kald,  i  hvilket  han  vilde  finde 
en  værdifuld  Medarbejder  i  Ældste  William  A.  Morton.  I  Lø- 
bet af  Konventets  syv  Moder  diskuteredes  alle  Missionsfor- 
hold:  Folket  raadedes  foreløbig  fra  at  emigrere,  særlig  de, 
der  har  godt  Arbejde,  thi  for  det  første  er  Arbejdsforholdene 
for  Tiden  ikke  gode  i  Amerika,  for  det  andet  vil  Tab  af  Med- 
lemmer svække  den  Konference,  de  forlader. 

Om  Missionærerne  blev  der  sagt,  at  dersom  de  ikke  ud- 
viser Energi  i  deres  Arbejde,  maa  de  øjeblikkelig  afløses. 

Missionærerne  bor  tilbringe  90  Procent  af  Tiden  blandt 
Fremmede  og  i  Særdeleshed  lægge  Vægt  paa  at  dygtiggøre  sig 
ved  Studier,  saa  at  de  er  i  Stand  til  at  repræsentere  Kirken 
og  give  en  Aarsag  for  deres  Vidnesbyrd,  thi,  som  Præsident 
Whitney  sagde,  det  gælder  ikke  saa  meget  om  at  aflægge 
Vidnesbyrd,  som  at  give  Folket  noget  at  tænke  over. 

Efter  Konventet  afholdtes  et  underholdende  Afskedsmøde 
Mandag  Aften,  hvilket  bl.  a.  overværedes  af  den  kanadiske 
Regerings  Repræsentant,  Mr.  Kerr,  som  holdt  en  interessant 
Tale  i  Dagens  Anledning. 

Præsident  Smith  og  Familje  blev  overrakt  forskellige 
smukke  Gaver.  Præsidenten  takkede  for  disse  og  for  den 
svundne  Tid.  Til  Slutning  sang  de  Tilstedeværende:  »En 
fuldkommen  Dag«,  og  Præsident  Orson  F.  Whitney  udtalte 
Velsignelsen. 

KRISTENLIVETS  FRUGTER. 

Naar  Kristendommen  sejrende  trængte  frem  over  Verden 
fra  en  ringe  Begyndelse,  var  det  ikke  først  og  fremmest  dens 
Troeslærdomme,  der  bevirkede  dens  Fremgang,  men  det  var 
den  guddommelige  Magt,  der  gennem  Kristenlivet  gjorde  dets 
Frugter  saa  rige,  at  Verden  maatte  studse  derved,  og  det  lige 

fra  Martyrernes  Offer  af  selve  Livet  og  ned  til  de  smaa  Kær- 
lighedsgerninger  mod  Syge  og  Fattige.  Ved  Kristenlivets 
Frugter  betegnes  i  Biblen  alle  gode  Gerninger,  Egenskaber  og 
Dyder,  og  ligesom  den  bevægende  Kraft  i  al  Naturens  Liv  er 
Solen,  saaledes  er  den  bevægende  Kraft  i  alt  aandeligt  Liv 
Guds  Kærlighed,  og  derfor  er  Hjertepunktet  i  Kristendommen 
dette,  at  saaledes  elskede  Gud  Verden,  at  han  gav  sin  Søn,  den 
Enbaarne,  gav  ham  til  Døden  som  et  uomstødeligt  Bevis  paa 
sin  Kærlighed  til  den  faldne  Verden.  Det  er,  som  Paulus  siger, 
denne  Kærlighed,  som  tvinger  os.  Det  er,  for  at  illustrere  det 
ved  et  Billede,  ganske  som  Rosenbusken  siger  hos  H.  C.  An- 
dersen, da  Sneglen  sporger  den,  hvorfor  den  vil  staa  og  give 
de  utaknemmelige  Mennesker  saa  skønne  Roser:  »Jeg  kan  jo 
slet  ikke  lade  det  være,  thi  naar  Solen  skinner  paa  mig,  saa 
stiger  Safterne  op  i  mig,  og  jeg  maa  blomstre.«  Det  er  saa- 
dan  hos  os  Kristne,  at  Kærligheden  gør  det  til  en  Trang  og 
Glæde  at  yde  gode  Gerninger,  at  sætte  Livets  Frugter;  men  det 
er  Solens  Varme,  som  gør  Frugterne  rige,  uden  dens  Varme 
vilde  de  være  bitre.  Saaledes  ogsaa  med  Kristenlivets  Frugter. 
Hvis  vi  for  Eksempel  har  lidt  Miskendelse,  og  andre  har  gjort 
os  Fortræd,  saa  vil  der  være  en  Røst  i  os,  som  siger:  »Vi  maa 
hævne  os  paa  dem  og  gøre  dem  Fortræd,  de  har  ikke  fortjent 
bedre.«  Men  lader  vi  Guds  Kærligheds  Aand  tale,  saa  vil  vi 
komme  til  at  erkende,  at  det  er  værst  for  disse  Mennesker  selv, 
og  fremfor  at  gøre  dem  Fortræd  til  Gengæld,  saa  vil  vi  undgaa 
dette  og  gøre  dem  Godt.  Men  naar  Guds  Kærligheds  Magt  saa- 
ledes gør  Hjertets  Frugter  søde,  saa  maa  der  en  Samvirken 
til.  Guds  Aand  kan  ikke  frembringe  Kristenlivets  gode  Frug- 
ter hos  os,  uden  at  Hjertets  Jordbund  er  villig.  De  to  Ting 
maa  mødes,  og  derfor  blev  Regnbuen  kaldt  Pagtens  Tegn. 
Ligesom  Regnbuen  fremkommer  ved,  at  Vanddampene  fra 
Jorden  mødes  med  Solens  Straaler,  saaledes  gaar  det,  naar 
Menneskehjertets  Længsel  og  Trang  mødes  med  Guds  Kær- 
ligheds Sol,  saa  sætter  Kristenlivet  gode  Frugter,  men  jeg 
maa  dog  atter  minde  om,  at  det,  som  gør  Kristenlivets  Frug- 

ter  gode  og  sode,  alene  er  Guds  Kærligheds  Sol,  og  naar  vi  ret 
foler  dette,  saa  finder  vi  ikke,  at  vi  gør  noget  særligt  fortjenst- 
fuldt, ligesom  vi  heller  ikke  bliver  selvretfærdige  ved  det;  men 
vi  føler,  det  er  Naade  over  Naade,  derfor  finder  vi  ikke  paa 
at  forlange  Tak,  men  føler  Trang  til  at  sige  Tak,  fordi  vi  har 
faaet  Lov  til  at  bære  liden  Frugt.  L.  Caspersen. 


OPHØJELSE. 

Ophøjelsen  eller,  som  nogle  kalder  det,  Helliggorelsen,  er 
et  Problem,  der  har  kostet  Menneskene  meget  Hovedbrud, 
medens  dog  langt  de  fleste  har  lagt  Spørgsmaalet  paa  Hylden 
i  en  Slags  Resignation,  der  hyppigst  undskyldes  med  den  mis- 
forstaaede  Sætning:  »Herrens  Veje  er  ikke  vore«.  Vi  er  netop 
paa  dette  Punkt  i  Besiddelse  af  mangfoldige  Oplysninger,  der 
vel  ikke  giver  os  en  fuldstændig  Viden,  men  dog  en  Idé  om 
Arten  af  den  Ophøjelse,  der  venter  Lovens  Opfylder,  med 
andre  Ord:  vi  har  den  Kundskab,  der  er  tilstrækkelig  for  os 
paa  vort  nuværende  Udviklingstrin. 

Til  sine  Disciple  sagde  Kristus:  »Glæder  og  fryder  Eder, 
thi  Eders  Løn  skal  være  stor  i  Himlene«.  Joseph  Smith  skrev 
i  Nauvoo  i  1842:  »Lader  Bjergene  raabe  af  Glæde,  og  alle  I, 
Dale,  fryder  Eder,  og  alle  I,  Søer,  og  det  torre  Land,  udtåler 
Eders  evige  Konges  Underværker.  Og  I,  Floder  og  Kilder  og 
Bække,  nedstrømmer  med  Fryd.  Lader  Skovene  og  alle  Mar- 
kens Træer  prise  Herren,  og  I,  faste  Klipper,  græder  af  Glæde. 
Og  lader  Solen,  Maanen  og  Morgenstjernerne  synge  tillige, 
og  alle  Guds  Børn  raabe  af  Glæde.  Og  lader  de  evige  Ska- 
belser forkynde  hans  Navn  evindelig.  Og  atter  siger  jeg,  hvor 
liflig  er  den  Røst,  vi  hører  fra  Himlen,  forkyndende  Herlig- 
hed og  Frelse  og  Ære  og  Udødelighed  og  evigt  Liv,  Riger  og 
Fyrstendømmer  og  Magter.«  I  dette  smukke,  poetiske  Sprog 
ligger  antydet  en  Forklaring  paa  den  af  Kristus  forjættede, 
himmelske  Løn.  Paulus  skrev:  »Men  alle  vi,  som  med  ube- 
dækket Ansigt  skuer  Guds  Herlighed  som  i  et  Spejl,  bliver 

forvandlede  efter  det  samme  Billede  fra  Herlighed  til  Her- 
lighed. .  .  .« 

Profeten  nævnede  hvori  Guds  Herlighed  bestod:  de  evige, 
stadig  skønnere  Skabelser  af  Verdener,  Sole,  Maaner  og  Mor- 
genstjerner, alle  med  deres  forunderlige  Liv  i  Form  af  Mine- 
raller, Vegetation,  Dyr,  Mennesker,  Liv  af  enhver  Slags  og 
paa  ethvert  Stadium. 

Da  Salomon  opførte  et  »Slot  for  den  Herre  Gud«,  indsam- 
lede han  Guld,  Sølv,  Kobber,  Jern,  Onyks,  Karbunkel,  stukne 
Klæder,  Marmor,  Cedertræ,  Purpurstof,  Skarlagen,  Fyrre-  og 
Hebentræ  og  meget  mere,  medens  Kunstnere  og  Mestre  af  alle 
Fag  blev  sat  til  at  tilvirke  alt  dette  og  gøre  det  skikket  til 
det  store  Tempel.  Ved  Tanken  om  dette  af  Guld  og  ædle  Stene 
lysende  Palads  glædede  Kong  David  sig,  og  han  sagde:  »Dig, 
Herre,  hører  Majestæt  og  Vælde  og  Herlighed  og  Sejr  og  Ære 
til;  thi  alt  i  Himlen  og  paa  Jorden  er  Dit  —  Du  regerer  over 
alle  Ting  —  og  i  Din  Haand  staar  det  at  gøre  alt  stort  og 
stærkt.« 

Dersom  Mennesket,  der  opfylder  Loven,  skal  blive  til  ét 
med  denne  Guds  Herlighed,  skal  blive  hævet  til  denne  Ære 
og  arve  »evigt  Liv,  Riger  og  Fyrstendømmer  og  Magter«,  der- 
som vi  tror  David  og  Paulus  og  Joseph  Smith,  disse  fuld- 
gyldige Repræsentanter  for  tre  forskellige  Verdenshushold- 
ninger, da  har  vi  en  Idé  om  den  Ophøjelse,  der  som  en  Haa- 
bets  tindrende  Stjerne  blinker  og  vinker  til  os  og  leder  os 
fra  Grad  til  Grad.  Bygmesteren  og  Mureren  og  Billedhug- 
geren, der  opfylder  Loven,  er  alle  Led  i  dette  evige  Broder- 
skab, der  skal  bygge  de  Fremtidens  Templer,  »hvis  Herlighed 
overgaar  al  Forstand«.  Og  den  sidste  Ophøjelse,  vi  med  vor 
nuværende  Udvikling  kan  tænke  os,  er,  som  Pagtens  Bog 
siger,  at  vide  alle  Ting,  »at  være  en  Verdensbygmester,  en 
Konge  i  Evighedernes  Evighed«,  hvis  Herlighed  er  Intelli- 
gens, og  om  hvem  Guderne  skal  sige,  ligesom  i  Skabningens 
Morgen:  »Han  er  blevet  som  en  af  os«. 

Men  selv  da,  hvor  man  set  med  menneskelige  Øjne  skulde 

synes  at  staa  paa  Magtens  straalende  Tinde,  selv  da  venter 
der  Ophøjelse  og  atter  Ophøjelse,  thi  Rummet  er  ubegrænset, 
Tiden  evig,  og  der  findes  ikke  et  Solsystem  saa  stort  og  saa 
herligt,  uden  at  det  dog  kun  er  et  Fnug  i  Livets,  i  Tan- 
kens Ocean.  Einar  Kiær. 


ABRAHAM  LINCOLNS  UR. 

Et  meget  sjældent  Ur,  der  har  tilhørt  den  amerikanske 
Præsident  Abraham  Lincoln,  ejes  nu  af  Familien  Hansen 
Lund  i  Jelling. 

Uret  er  fra  1650  og  blev  lavet  af  en  Amerikaner  ved  Navn 
Stanley.  Det  biev  senere  af  dennes  Familje  testamenteret 
Abraham  Lincoln,  som  altid  bar  Uret  hos  sig  under  Krigen 
med  Sydstaterne  1861 — 62,  og  Hærførernes  Ure  blev  stillet 
efter  det.  Men  Lincoln  solgte  senere  Uret  til  en  fransk  Adels- 
mand, der  under  Krigen  gjorde  Tjeneste  ved  hans  Hær.  Det 
kostede  vistnok  40.000  Francs,  som  Lincoln  skænkede  ulykke- 
ligt stillede  efter  Krigen.  Fra  den  franske  Adelsmand  gik  det 
i  Arv  til  hans  Familje,  der  solgte  det  til  en  rig  tysk  Bankier  i 
Berlin.  Der  blev  nu  handlet  og  vandiet  med  det,  indtil  det 
kom  i  en  svensk  Ingeniørs  Eje,  og  herfra  er  det  saa  kommet  i 
den  nuværende  Ejers  Besiddelse.  Til  Trods  for,  at  Uret  om- 
trent er  300  Aar  gammelt,  gaar  det  udmærket  endnu.  Det  er 
et  antikt  Sølvur,  et  saakaldt  »Evighedsur«,  der  foruden  at 
vise  Klokkeslet  tillige  viser  Dato,  og  det  skal  kun  trækkes 
meget  sjældent.  Uret  er  dobbelt  saa  stort  som  et  almindeligt 
Lommeur,  og  det  skal  være  det  eneste  Eksemplar  af  sin  Art 
i  hele  Verden. 

